stanford-oval/wikipedia huggingface dataset:
ผีชีวะ ปฐมบทแห่งเมืองผีดิบ
ทีมพากย์เสียงไทย

แคลร์ เรดฟิลด์ - นพวรรณ เหมะบุตร
จิล วาเลนไทน์, แม่ที่ป่วย – เรวดี เมียนเกิด
คริส เรดฟิลด์ –  อรรคพล ทรัพยอาจิณ
อัลเบิร์ต เวสเกอร์ – ฎาวิล วิศาลบรรณวิทย์
ลีออน สก็อต เคนเนดี้  –  เตชินห์ ศรีเบญจโชติ
ไบรอัน ไอออนส์ – บุญชนะ โชควิชาโกศล
วิลเลี่ยม เบอร์กิ้น – ธนกฤต เจนคลองธรรม
แอนเนตต์ เบอร์กิ้น, ลูอิส เจ้าของร้านอาหาร – กรกรัณย์ ชงสกุล
ริชาร์ด ไอเค่น  – ชานน จําเนียรแพทย์
แบรด วิคเกอร์ส – ติณณ์ปวัฒน์ ดิษฐาหิรัญ
เอดา วอง – นลินี ชีวะสาคร
เบน เบอร์โตลุคชี่ – วิสุทธิ์ ดินจิน
ลิซ่า เทรเวอร์ – เจติยา จันทรา
เควิน ดูลีย์ –  สรรเสริญ โภคสมบัติ
เชอร์รี่ เบอร์กิ้น – ด.ญ.ชมพูพันธุ์ทิพย์ เต็มธนมงคล
แคลร์ เรดฟิลด์ ตอนเด็ก – ด.ญ.ณฐมน อรุณประสบสุข
คริส เรดฟิลด์ ตอนเด็ก, เด็กที่ป่วย – ด.ช.ภัทรกร ลันโทมรัตนะ
เพลงประกอบ

More and More - Webb Pierce
My Favourite Game - The Cardigans
I Want to See the Bright Lights Tonight - Richard & Linda Thompson
It's a Heartache - Bonnie Tyler
Crush - Jennifer Paige
Any Way You Want It - Journey
เปียโนโซนาตาหมายเลข 14 (เบทโฮเฟิน)
What's up? - 4 Non Blondes
Time of Our Lives - Jess Thristan
อนาคต

ผู้กำกับ โยฮันเนส โรเบิร์ต กล่าวกับทางสื่อหากภาพยนตร์ภาคต่อได้รับการสร้าง เขาอยากจะดัดแปลงเรื่องราวของเกม เรสซิเดนต์ อีวิล โค้ด: เวโรนิก้า จากนั้นจะเป็น เรซิเดนต์อีวิล 4 เพราะเขาได้ทิ้งอะไรหลาย ๆ อย่างที่ตั้งใจจะมีไว้ในภาคต่อไว้ในภาพยนตร์ และตั้งใจจะนำมาขยายในภาคต่อ ๆ ไป นอกจากนี้ เขายังสนใจที่จะดัดแปลงเรื่องราวจากเกม เรซิเดนต์อีวิล 7: ไบโอฮาซาร์ด และ เรซิเดนต์อีวิล วิลเลจ เป็นภาพยนตร์ในอนาคต เพราะเขาคิดว่ามันมีความเข้มข้นและหมองหม่นมากกว่าเกมภาคอื่น ๆ ที่ผ่านมา เพราะเขามีความตั้งใจที่จะสร้างจักรวาลภาพยนตร์ผีชีวะ (Resident Evil Cinematic Universe)
ในขณะที่ทางนักแสดงนำ ร็อบบี้ อเมลล์ เจ้าของบทคริส เรดฟิลด์ หวังไว้อย่างยิ่งว่าเขาจะได้กลับมาในภาคต่อที่มีฉากต่อยหินยักษ์จากเกม เรซิเดนต์อีวิล 5 โดยในเดือนมิถุนายนปี 2022 ทอม ฮอปเปอร์ เจ้าของบทอัลเบิร์ต เวสเกอร์ ยืนยันว่า โซนี่ และ คอนสแตนติน ฟิลม์ สตูดิโอผู้สร้างภาพยนตร์ พอใจในผลลัพธ์หลังการฉายเอามาก ๆ เนื่องความประสบความสำเร็จของภาพยนตร์ที่ถ่ายทำในช่วงปี การระบาดทั่วของโควิด-19 โดยไร้การโฆษณาประชาสัมพันธ์ ภาพยนตร์ขายได้อันดับต้น ๆ ทางวีดิทัศน์ตามคำขอในช่วงสองเดือนแรกที่วางจำหน่าย และโฮมเอนเทอร์เมนต์ที่ทำเงินในอเมริกาเหนือ 3.5 ล้านเหรียญ พร้อมรายได้ที่พอคุ้มทุนในการฉายโรง เขามีความมั่นใจมากว่าจะมีการสร้างภาคต่อในอนาคตไม่ไกล.
มาร์ติน มอสซ์โควิคซ์ ผู้บริหารของคอนสแตนติน ฟิลม์ เผยในเดือนตุลาคม 2022 ถึงแผนการใหญ่สำหรับซีรีส์ผีชีวะ โดยพวกเขาจะใช้ตัวละครในจักรวาลนี้ และกำลังทำงานในโครงการต่าง ๆ อย่างเต็มที่  เพราะผีชีวะ เป็นแฟรนไชส์ที่ประสบความสำเร็จมากที่สุดเท่าที่ค่ายมีมา คาดการณ์ถึงแผนการสร้างภาพยนตร์ภาคต่อกำลังอยู่ในการพิจารณาหลายเรื่องควบคู่กับซีรีส์คนแสดงสำหรับสตรีมมิ่งที่ยังไม่ได้ประกาศ
เดือนเมษายนปี 2023 มีการรายงานว่า Raccoon HG Film Productions ผู้ออกเงินทุนให้กับภาพยนตร์ได้รับเงินประมาณ 2 ล้านดอลลาร์แคนาดาจากกองทุน Northern Ontario Heritage Fund ในการสร้างภาพยนตร์ภาคใหม่ที่มีชื่อว่า Resident Evil: Umbrella Chronicles ภาพยนตร์มีกำหนดถ่ายทำในเมืองเกรทเตอร์ ซัดเบรี่ รัฐออนแทรีโอ ประเทศแคนาดา สถานที่ถ่ายทำเดียวกับภาพยนตร์ภาคต้นฉบับ โดยจะดัดแปลงเนื้อเรื่องจาก Resident Evil Zero ภาคต้นก่อนเกมต้นฉบับที่เป็นการหยิบนำรีเบคก้า แชมเบอร์มาเผชิญหน้าสถานการณ์เลวร้ายในช่วงก่อนเหตุการณ์ในภาพยนตร์ต้นฉบับ ภาพยนตร์จะบอกเล่าผ่านตัวละครบิลลี่ โคเอน นักโทษหนีคดีทีได้พบกับรีเบคก้า
ในเดือนมกราคม 2025 ได้มีการเปิดเผยว่าภาพยนตร์ฉบับใหม่ กำลังอยู่ในขั้นตอนการพัฒนาผ่านคอนสแตนตินฟิล์ม สกรีน เจมส์ และ เพลย์สเตชั่นโปรดักชั่น กำกับโดย แซ็ค เครกเกอร์ ผู้กำกับ Barbarian เขียนบทร่วมกับ เชย์ แฮตเทน โดยภาพยนตร์จะเป็นแนวสยองขวัญที่ซื่อตรงกับเกมต้นฉบับเช่นเดิม
สายสิญจน์

สายสิญจน์ เป็นคำใช้เรียกเส้นด้ายสีขาวยาว ๆ ที่พระถือขณะประนมมือเจริญพระพุทธมนต์หรือที่วงรอบบ้านเรือนเพื่อให้เป็นสิริมงคลเวลาทำบุญที่บ้าน
ในเวลาทำบุญที่บ้านนิยมใช้ สายสิญจน์ วงรอบบ้านโดยเวียนขวา คือวนให้อยู่ทางขวามือแล้วโยงมาวนขวาที่ฐานพระพุทธรูปอีกรอบหนึ่งหรือ 3 รอบ แล้วคลี่มาวางไว้บนพานอยู่ด้านขวามือของภิกษุรูปที่ประธานเจริญพระพุทธมนต์
ด้ายสายสิญจน์ เรียกอีกอย่างหนึ่งว่า ด้ายปริตร คือด้ายศักดิ์สิทธ์ที่เกิดจากพระพุทธมนต์ที่พระท่านสวดสาธยายหรือเสกเป่าไว้ ถือกันว่าสามารถป้องกันอันตราย เช่น ภูติผีปีศาจ ได้ และถือว่าเป็นด้ายมงคล เช่น ด้ายที่จับเป็นวงกลมสองวงสำหรับสวมศีรษะคู่บ่าวสาวซึ่งเรียกว่า มงคลแฝด
จตุรมิตรสามัคคี ครั้งที่ 28

| รายละเอียดการแข่งขัน |
| --- | --- |
เจ้าภาพ: กรุงเทพคริสเตียนวิทยาลัย
วันที่: 11 พ.ย. - 18 พ.ย. พ.ศ. 2560
ทีม: 4 ทีมได้แก่       โรงเรียนสวนกุหลาบวิทยาลัย,โรงเรียนเทพศิรินทร์,โรงเรียนอัสสัมชัญและโรงเรียนกรุงเทพคริสเตียนวิทยาลัย(เจ้าภาพ)
สถานที่: สนามศุภชลาศัย  สนามกีฬาแห่งชาติ
อันดับเมื่อสิ้นสุดการแข่งขัน
ชนะเลิศ: อัสสัมชัญ (สมัยที่ 4)
รองชนะเลิศ อันดับ 1: กรุงเทพคริสเตียน
รองชนะเลิศ อันดับ 2: สวนกุหลาบวิทยาลัย
รองชนะเลิศ อันดับ 3:  เทพศิรินทร์
สถิติการแข่งขัน
จำนวนการแข่งขัน: 8
จำนวนประตู: 20 (2.5 ประตูต่อนัด)
← 27 29 → 
การแข่งขันฟุตบอลจตุรมิตรสามัคคี ครั้งที่ 28 เป็นการแข่งขันฟุตบอลประเพณี มีโรงเรียนสวนกุหลาบวิทยาลัย โรงเรียนเทพศิรินทร์ โรงเรียนอัสสัมชัญและโรงเรียนกรุงเทพคริสเตียนวิทยาลัยที่รับหน้าที่เป็นเจ้าภาพ แข่งขันระหว่างวันที่ 11 พฤศจิกายน ถึง 18 พฤศจิกายน พ.ศ. 2560 ที่สนามศุภชลาศัย ในสนามกีฬาแห่งชาติ
ผลการแข่งขัน > รอบแรก

| ลำดับ | ทีม | แข่ง | ชนะ | เสมอ | แพ้ | ประตูได้ | ประตูเสีย | +/- | แต้ม |
| --- | --- | --- | --- | --- | --- | --- | --- | --- | --- |

| 1 | กรุงเทพคริสเตียนวิทยาลัย | 3 | 1 | 2 | 0 | 3 | 2 | +1 | 5 |

| 2 | อัสสัมชัญ | 3 | 0 | 3 | 0 | 3 | 3 | 0 | 3 |

| 3 | เทพศิรินทร์ | 3 | 0 | 3 | 0 | 3 | 3 | 0 | 3 |

| 4 | สวนกุหลาบวิทยาลัย | 3 | 0 | 2 | 1 | 2 | 3 | -1 | 2 |
หมายเหตุ : เนื่องจากตามระเบียบข้อบังคับของการจัดการแข่งขันในกรณีที่มีทีมได้คะแนนเท่ากัน การแข่งขันของคู่ดังกล่าวเสมอกัน และผลประตูได้-เสียเท่ากัน นั่นคือ เทพศิรินทร์ กับ อัสสัมชัญที่ได้ 3 คะแนน เท่ากัน ทำให้ต้องจับสลากหาคู่เข้าชิงชนะเลิศ กับ โรงเรียนกรุงเทพคริสเตียนวิทยาลัย (เจ้าภาพ) ผลการจับสลากหลังจากการแข่งขันจบคู่ที่ 2 ปรากฏว่า โรงเรียนอัสสัมชัญ เป็นคู่ชิงชนะเลิศ โดยถ้าโรงเรียนใดจับลูกปิงปองได้คำว่า ชิง หมายถึง เข้ารอบชิงชนะเลิศ
| 0 | 1 | 2 | 3 | 4 |
| --- | --- | --- | --- | --- |
| 11 พฤศจิกายน พ.ศ. 2560  | อัสสัมชัญ | 1–1 | เทพศิรินทร์ | สนามศุภชลาศัย กรุงเทพฯ |
| 13:00 | ปรัชญา เกตุทิตย์  90+5' | รายงาน | นฤทธิ์ โคกสีทา  36' |  |
| 0 | 1 | 2 | 3 | 4 |
| --- | --- | --- | --- | --- |
| 11 พฤศจิกายน พ.ศ. 2560  | สวนกุหลาบ | 0–1 | กรุงเทพคริสเตียน | สนามศุภชลาศัย กรุงเทพฯ |
| 16:00 |  | รายงาน | กัณตภณ คีรีแลง  80' |  |
| 0 | 1 | 2 | 3 | 4 |
| --- | --- | --- | --- | --- |
| 13 พฤศจิกายน พ.ศ. 2560  | สวนกุหลาบ | 1–1 | อัสสัมชัญ | สนามศุภชลาศัย กรุงเทพฯ |
| 13:00 | นนทพันธ์ นาคสวัสดิ์  50' | รายงาน | ธนาวุฒิ หาญทะเล  84' |  |
| 0 | 1 | 2 | 3 | 4 |
| --- | --- | --- | --- | --- |
| 13 พฤศจิกายน พ.ศ. 2560  | กรุงเทพคริสเตียน | 1–1 | เทพศิรินทร์ | สนามศุภชลาศัย กรุงเทพฯ |
| 16:00 | กิตติ กินโนนอก  50' | รายงาน | อิมรอน หะหยียูโซะ  64' |  |
| 0 | 1 | 2 | 3 | 4 |
| --- | --- | --- | --- | --- |
| 15 พฤศจิกายน พ.ศ. 2560  | เทพศิรินทร์ | 1–1 | สวนกุหลาบ | สนามศุภชลาศัย กรุงเทพฯ |
| 13:00 | นฤทธิ์ โคกสีทา  42' | รายงาน | อัดนันต์ ยูโซะ  57' |  |
| 0 | 1 | 2 | 3 | 4 |
| --- | --- | --- | --- | --- |
| 15 พฤศจิกายน พ.ศ. 2560  | อัสสัมชัญ | 1–1 | กรุงเทพคริสเตียน | สนามศุภชลาศัย กรุงเทพฯ |
| 16:00 | พิทักษ์ ภาภิรมย์  34' (ลูกโทษ) | รายงาน | ภาณุพงษ์ ล้อมวงษ์  16' |  |
ผลการแข่งขัน > ชิงอันดับที่ 3

| 0 | 1 | 2 | 3 | 4 |
| --- | --- | --- | --- | --- |
| 18 พฤศจิกายน พ.ศ. 2560  | เทพศิรินทร์ | 0–5 | สวนกุหลาบ | สนามศุภชลาศัย กรุงเทพฯ |
| 13:00 |  | รายงาน | นนทพัทธ์ นาคสวัสดิ์  24', 64' เมธี สาระคำ  49', 83' ฐนกร กระแสร์สัตย์  90' |  |
ผลการแข่งขัน > ชิงชนะเลิศ

| 0 | 1 | 2 | 3 | 4 |
| --- | --- | --- | --- | --- |
| 18 พฤศจิกายน พ.ศ. 2560  | อัสสัมชัญ | 3–1 | กรุงเทพคริสเตียน | สนามศุภชลาศัย กรุงเทพฯ |
| 16:00 | พิทักษ์ ภาภิรมย์  56', 89', 90+3' | รายงาน | ณัฐชนน พินิจบุญสุนทร  39' (เข้าประตูตัวเอง) |  |
สถิติผู้เล่น

| ผู้ทำประตู | โรงเรียน | จำนวน |
| --- | --- | --- |
| พิทักษ์ ภาภิรมย์ | อัสสัมชัญ | 4 |
| นนทพันธ์ นาคสวัสดิ์ | สวนกุหลาบ | 3 |
| นฤทธิ์ โคกสีทา | เทพศิรินทร์ | 2 |
| เมธี สาระคำ | สวนกุหลาบ | 2 |
| ปรัชญา เกตุทิตย์ | อัสสัมชัญ | 1 |
| กัณตภณ คีรีแลง | กรุงเทพคริสเตียน | 1 |
| ธนาวุฒิ หาญทะเล | อัสสัมชัญ | 1 |
| กิตติ กินโนนอก | กรุงเทพคริสเตียน | 1 |
| อิมรอน หะหยียูโซะ | เทพศิรินทร์ | 1 |
| อัดนันท์ ยูโซะ | สวนกุหลาบ | 1 |
| ฐนกร กระแสสัตย์ | สวนกุหลาบ | 1 |
| แอสซิสต์ | โรงเรียน | จำนวน |
| --- | --- | --- |
| โยธิน พืชหมอ | เทพศิรินทร์ | 1 |
| คีรอน อ้อนชัยภูมิ | เทพศิรินทร์ | 1 |
| ธนพล ใจดี | สวนกุหลาบ | 1 |
| ศุภกร ชีกว้าง  | สวนกุหลาบ | 1 |
| สุมนะ สลับเพชร | สวนกุหลาบ | 1 |
| แมนออฟเดอะแมตซ์ | โรงเรียน | จำนวน |
| --- | --- | --- |
| เมธี สาระคำ | สวนกุหลาบ | 2 |
| กัณตภณ คีรีแลง | กรุงเทพคริสเตียน | 1 |
| คีรอน อ้อนชัยภูมิ | เทพศิรินทร์ | 1 |
| ฉัตริน พาทีทิน | เทพศิรินทร์ | 1 |
| นฤทธิ์ โคกสีทา | เทพศิรินทร์ | 1 |
| พิทักษ์ ภาภิรมย์ | อัสสัมชัญ | 1 |
รางวัลนักกีฬาดีเด่นแต่ละทีม

| โรงเรียน | นักฟุตบอล |
| --- | --- |
กรุงเทพคริสเตียน: 
เทพศิรินทร์: 
สวนกุหลาบ: เมธี สาระคำ (กัปตันทีม)
อัสสัมชัญ: พิทักษ์ ภาภิรมย์ (กัปตันทีม)
รางวัลนักกีฬามารยาทดี

| โรงเรียน | นักฟุตบอล |
| --- | --- |
กรุงเทพคริสเตียน: 
เทพศิรินทร์: 
สวนกุหลาบ: 
อัสสัมชัญ: ชนะเลิศ
รางวัลแฟร์เพลย์

อัสสัมชัญ
แหล่งข้อมูลอื่น

เฟสบุ๊กจตุรมิตรสามัคคีครั้งที่ 28
กรมการขนส่งทางบก

| --- | --- |
Department of Land Transport
ตราสัญลักษณ์ของกรม
ภาพรวมกรม
ก่อตั้ง: 11 สิงหาคม พ.ศ. 2484; 83 ปีก่อน (2484-08-11)
กรมก่อนหน้า: กรมการขนส่ง
ประเภท: ส่วนราชการ
สำนักงานใหญ่: เลขที่ 1032 ถนนพหลโยธิน แขวงจอมพล เขตจตุจักร กรุงเทพมหานคร 10900
บุคลากร: 6,277 คน (พ.ศ. 2566)
งบประมาณต่อปี: 3,652,205,000 บาท (พ.ศ. 2568)
ฝ่ายบริหารกรม: จิรุตม์ วิศาลจิตร, อธิบดี เสกสม อัครพันธุ์, รองอธิบดี ว่าง, รองอธิบดี ว่าง, รองอธิบดี
ต้นสังกัดกรม: กระทรวงคมนาคม
เว็บไซต์: เว็บไซต์ของกรม
กรมการขนส่งทางบก (อังกฤษ: Department of Land Transport) เป็นกรมที่ทำหน้าที่ควบคุมและจัดระเบียบการขนส่งทางถนนภายในประเทศและระหว่างประเทศ จดทะเบียนและเก็บภาษีรถ และออกใบอนุญาตขับรถ พัฒนาระบบการขนส่งทางถนนและการใช้รถ ดำเนินการตามกฎหมายว่าด้วยการขนส่งทางบก กฎหมายว่าด้วยรถยนต์ กฎหมายว่าด้วยล้อเลื่อน และกฎหมายอื่นที่เกี่ยวข้อง ร่วมมือและประสานงานกับองค์การและหน่วยงานที่เกี่ยวข้อง ทั้งในประเทศและต่างประเทศ ในด้านการขนส่งทางบกและในส่วนที่เกี่ยวกับอนุสัญญาและความตกลงระหว่างประเทศ เฉพาะรถของพลเรือน และรถราชการ ไม่รวมถึงรถที่ใช้ในกิจการพิเศษของทหารและตำรวจ จัดการและควบคุมการขอใช้หมายเลขทะเบียนรถยนต์
ประวัติ

วันพุธ ที่ 4 พฤศจิกายน พ.ศ. 2400 พระบาทสมเด็จพระจอมเกล้าเจ้าอยู่หัว รัชกาลที่ 4 โปรดเกล้าฯ ให้ เจ้าพระยายมราช (ครุฑ) เป็นแม่กอง  ทำถนนในพระนครทุกสาย ในสมัยนั้นก็คือ ถนนรอบพระบรมมหาราชวัง วัดพระแก้ว ด้วยก่อนนี้เป็นเพียงถนนดินคนเดินไปมา จึงถือว่าเป็นจุดเริ่มต้นการบุกเบิกคมนาคมทางบก แบบยุโรปขึ้นครั้งแรกในกรุงรัตนโกสินทร์ เพราะก่อนหน้านี้จะใช้การคมนาคมทางน้ำเป็นหลัก และทำถนนต่อจากถนนท้ายวัง ก็คือถนนเจริญกรุง เป็นถนนสายแรกของประเทศไทย
ต่อมาในสมัยพระบาทสมเด็จพระมงกุฎเกล้าเจ้าอยู่หัว รัชกาลที่ 6 ได้โปรดเกล้าฯให้ตั้งกระทรวงคมนาคมขึ้น ในปี พ.ศ. 2425 และให้รวมหน้าที่เกี่ยวกับการขนส่งทางรถไฟ การขนส่งทางบก การขนส่งทางน้ำ และการสื่อสารข่าว มารวมไว้ในกระทรวงคมนาคม อย่างไรก็ตาม กิจการด้านขนส่งทางบกก็ยังไม่มีหน่วยงานที่มีหน้าที่รับผิดชอบโดยตรงแม้แต่พระราชบัญญัติจัดตั้งกระทรวงและกรม พ.ศ. 2476 ก็มิได้กำหนดให้มีหน่วยงาน ที่รับผิดชอบเกี่ยวกับการขนส่งทางบกโดยตรงอีกเช่นกัน
จนกระทั่งในปลายปี พ.ศ. 2476 จึงได้มีพระราชบัญญัติว่าด้วยระเบียบราชการ บริหารแห่งราชอาณาจักรสยาม พ.ศ. 2476 (ประกาศในราชกิจจานุเบกษา ลงวันที่ 9 ธันวาคม 2476) กำหนดให้มีกรมการขนส่งขึ้น ในกระทรวงเศรษฐการ ซึ่งมีหน้าที่เกี่ยวกับการเศรษฐกิจแห่งชาติ รวมทั้งหน้าที่ในราชการ ส่วนคมนาคมด้วย แต่ก็ยังไม่มีหน้าที่รับผิดชอบเกี่ยวกับการขนส่งทางบก เพราะตามพระราชกฤษฎีกาจัดวางระเบียบราชการสำนักงานและกรมในกระทรวงเศรษฐการ พ.ศ. 2476 ได้กำหนดส่วนราชการของกรมการขนส่งไว้เพียง 2 กอง คือ สำนักงานเลขานุการกรม และกองการบินพลเรือน ทั้งนี้ เพื่อเป็นการขยายกิจการบินพาณิชย์ของประเทศ
จวบจน กระทั่งวันที่ 11 สิงหาคม พ.ศ. 2484 รัฐบาลในสมัยนั้นซึ่งมี ฯพณฯ จอมพลแปลก พิบูลสงคราม เป็นนายกรัฐมนตรี ได้ประกาศใช้พระราชบัญญัติปรับปรุงกระทรวง ทบวง กรม พ.ศ. 2484 สถาปนา "กรมการขนส่ง" ขึ้นเป็นส่วนราชการระดับกรมสังกัดกระทรวงคมนาคม โดยมีที่ทำการรวมอยู่ใน กระทรวงคมนาคม ณ ตำบลท่าช้างวังหน้า อำเภอพระนคร (ที่ตั้งของโรงละครแห่งชาติในปัจจุบัน)
อำนาจและหน้าที่

กรมการขนส่งทางบก มีภารกิจเกี่ยวกับการจัดระบบ การจัดระเบียบการขนส่งทางบก โดยการกำกับ ดูแล ตรวจสอบ ตรวจตรา ให้มีการปฏิบัติตามกฎหมาย กฎ ระเบียบ ประสาน และวางแผนให้มีการเชื่อมต่อกับระบบการขนส่งอื่น ๆ เพื่อให้ระบบการขนส่งทางบกเกิดความคล่องตัว สะดวก รวดเร็ว ทั่วถึง และปลอดภัย โดยให้มีอำนาจหน้าที่ดังต่อไปนี้
ดำเนินการตามกฎหมายว่าด้วยการขนส่งทางบก กฎหมายว่าด้วยรถยนต์ กฎหมายว่าด้วยล้อเลื่อน และกฎหมายอื่นที่เกี่ยวข้อง
ดำเนินการแก้ไข ป้องกัน และส่งเสริมสวัสดิภาพการขนส่งทางบก
ส่งเสริมและพัฒนาเครือข่ายระบบการขนส่งทางบก
ดำเนินการจัดระเบียบการขนส่งทางบก
ร่วมมือและประสานงานกับองค์การและหน่วยงานอื่นที่เกี่ยวข้องทั้งในประเทศและต่างประเทศ ในด้านการขนส่งทางบก และในส่วนที่เกี่ยวกับอนุสัญญาและความตกลงระหว่างประเทศ
ปฏิบัติการอื่นใดตามที่กฎหมายกำหนดให้เป็นอำนาจหน้าที่ของกรม หรือตามที่กระทรวงหรือคณะรัฐมนตรีมอบหมาย
หน่วยงานในสังกัด

งานตรวจราชการกรม
กลุ่มพัฒนาระบบบริหาร
กลุ่มตรวจสอบภายใน
สำนักงานเลขานุการกรม
กองการเจ้าหน้าที่
กองตรวจการขนส่งทางบก
กองแผนงาน
สำนักกฎหมาย (กองนิติการ)
สำนักการขนส่งผู้โดยสาร (สำนักงานจัดระเบียบการขนส่งทางบก)
สำนักการขนส่งสินค้า (สำนักจัดระบบการขนส่งทางบก)
สำนักงานขนส่งกรุงเทพมหานครพื้นที่ 1 (บางขุนเทียน)
สำนักงานขนส่งกรุงเทพมหานครพื้นที่ 2 (สวนผัก)
สำนักงานขนส่งกรุงเทพมหานครพื้นที่ 3 (บางจาก)
สำนักงานขนส่งกรุงเทพมหานครพื้นที่ 4 (หนองจอก)
สำนักงานขนส่งกรุงเทพมหานครพื้นที่ 5 (พหลโยธิน)
สำนักบริหารการคลังและรายได้ (กองคลัง)
สำนักมาตรฐานงานทะเบียนและภาษีรถ
สำนักวิศวกรรมยานยนต์ (สำนักวิศวกรรมและความปลอดภัย)
สำนักสวัสดิภาพการขนส่งทางบก
ศูนย์เทคโนโลยีสารสนเทศ
ศูนย์บริหารจัดการเดินรถระบบ GPS
สำนักงานขนส่งจังหวัด
ป้ายทะเบียนรถในประเทศไทย

บทความหลัก: ป้ายทะเบียนรถของประเทศไทย
กรมการขนส่งทางบก เป็นหน่วยงานที่ดูแลรับผิดชอบเกี่ยวกับทะเบียนรถ และป้ายทะเบียนรถยนต์ส่วนบุคคล โดยกำหนดให้ป้ายทะเบียนรถยนต์ทำจากอะลูมิเนียม ขนาด 13.5 x 6 นิ้ว พื้นป้ายมีลักษณะสะท้อนแสง ตัวอักษรและตัวเลขจะถูกปั๊มนูนออกจากผิวหน้าของป้ายทะเบียน ทำให้ด้านหลังของป้ายนั้นบุ๋มเว้าลงไปตามหมายเลขทะเบียนด้วยเช่นกัน ประเภทของป้ายทะเบียนนั้นสามารถใช้จำแนกประเภทการใช้งานรถได้
สำหรับป้ายทะเบียนรถอีกประเภทหนึ่งคือป้ายทะเบียนกราฟิก มีพื้นหลังเป็นรูปภาพ สำหรับเลขทะเบียนรถที่มีลักษณะพิเศษ เช่น ฌร 9999 ซึ่งเลขทะเบียนเหล่านี้จะถูกเปิดประมูลโดยกรมการขนส่งทางบก
แหล่งข้อมูลอื่น

เว็บไซต์ทางการ
| ด ค กหน่วยงานในกระทรวงคมนาคม |
| --- | --- | --- |
| กรม |  สำนักงานรัฐมนตรี  สำนักงานปลัดกระทรวง  กรมการขนส่งทางบก  กรมทางหลวง  กรมเจ้าท่า  กรมท่าอากาศยาน  กรมทางหลวงชนบท  สำนักงานนโยบายและแผนการขนส่งและจราจร  กรมการขนส่งทางราง  |  |
| รัฐวิสาหกิจ |  บริษัท ท่าอากาศยานไทย จำกัด (มหาชน)  การท่าเรือแห่งประเทศไทย  การรถไฟแห่งประเทศไทย  บริษัท ขนส่ง จำกัด  การทางพิเศษแห่งประเทศไทย  การรถไฟฟ้าขนส่งมวลชนแห่งประเทศไทย  องค์การขนส่งมวลชนกรุงเทพ  บริษัท วิทยุการบินแห่งประเทศไทย จำกัด  สถาบันการบินพลเรือน  บริษัท รถไฟฟ้า รฟท. จำกัด  |  |
| องค์การมหาชน |  สถาบันวิจัยและพัฒนาเทคโนโลยีระบบราง  |  |
| หน่วยงานอื่นของรัฐ |  สำนักงานการบินพลเรือนแห่งประเทศไทย  |  |
| หน่วยงานในอดีต |  กรมการบินพลเรือน  |  |
หมวดหมู่
ป้ายทะเบียนรถในกรุงเทพมหานคร
รายชื่อวรรณคดีไทย

รายชื่อวรรณคดีของไทย ซึ่งเป็นงานเขียนหรือวรรณกรรมไทยที่ยกย่องกันว่าดี มีสาระ และมีคุณค่าทางวรรณศิลป์
วรรณคดีไทยเป็นผลงานที่ทรงคุณค่าทางวรรณศิลป์ เป็นผลงานเขียนที่เกิดขึ้นก่อนสมัยรัชกาลที่ 7
ก
ข
ฃ
ค
ฅ
ฆ
ง
จ
ฉ
ช
ซ
ฌ
ญ
ฎ
ฏ
ฐ
ฑ
ฒ
ณ
ด
ต
ถ
ท
ธ
น
บ
ป
ผ
ฝ
พ
ฟ
ภ
ม
ย
ร
ฤ
ล
ฦ
ว
ศ
ษ
ส
ห
ฬ
อ
ฮ
ก

กฤษณาสอนน้องคำฉันท์ โดย พระยาราชสุภาวดีและพระภิกษุอินท์.
กฤษณาสอนน้องคำฉันท์ - สมเด็จพระมหาสมณเจ้า กรมพระปรมานุชิตชิโนรส
กลบทสิริวิบุลกิติ โดย หลวงศรีปรีชา
กากีกลอนสุภาพ (กากีคำกลอน) โดย เจ้าพระยาพระคลัง (หน)
เห่เรื่องกากี - สุนทรภู่
กาพย์มหาชาติ โดย สมเด็จพระเจ้าทรงธรรม
กาพย์ห่อโคลงประพาสธารทองแดง (กาพย์ห่อโคลงนิราศธารทองแดง) โดย เจ้าฟ้าธรรมธิเบศรไชยเชษฐสุริยวงศ์ กรมขุนเสนาพิทักษ์
กาพย์ห่อโคลงนิราศธารโศก โดย เจ้าฟ้าธรรมธิเบศรไชยเชษฐสุริยวงศ์ กรมขุนเสนาพิทักษ์
กาพย์เห่ชมเครื่องคาวหวาน โดย พระบาทสมเด็จพระพุทธเลิศหล้านภาลัย
กาพย์เห่เรือ โดย เจ้าฟ้าธรรมธิเบศรไชยเชษฐสุริยวงศ์ กรมขุนเสนาพิทักษ์
โคลงกำสรวลศรีปราชญ์ โดย ศรีปราชญ์
แก้วหน้าม้า โดย พระเจ้าบรมวงศ์เธอ กรมหลวงภูวเนตรนรินทรฤทธิ์
โกมินทร์
ไกรทอง โดย พระบาทสมเด็จพระพุทธเลิศหล้านภาลัย
ข

ขันทองใบ้
ขวานฟ้าหน้าดำ
ขุนช้างขุนแผน (นิทานพื้นบ้าน)
บทเสภาขุนช้างขุนแผน โดย พระบาทสมเด็จพระพุทธเลิศหล้านภาลัย, พระบาทสมเด็จพระนั่งเกล้าเจ้าอยู่หัวและสุนทรภู่
ค

โคบุตร โดย สุนทรภู่
เห่เรื่องโคบุตร - สุนทรภู่
โคลงเฉลิมพระเกียรติสมเด็จพระนารายณ์ โดย พระศรีมโหสถ
โคลงดั้นเฉลิมพระเกียรติพระบาทสมเด็จพระพุทธเลิศหล้านภาลัย โดย พระยาตรัง
โคลงทศรถสอนพระราม โดย สมเด็จพระนารายณ์มหาราช (หรืออาจเป็นสมเด็จพระเจ้าอยู่หัวบรมโกศ)
โคลงพาลีสอนน้อง โดย สมเด็จพระนารายณ์มหาราช (หรืออาจเป็นสมเด็จพระเจ้าอยู่หัวบรมโกศ)
โคลงทวาทศมาส โดย พระเยาวราช ขุนพรมมนตรี ขุนกวีราช ขุนสารประเสริฐ
โคลงนิราศพระยาตรัง (นิราศถลาง) โดยพระยาตรัง
โคลงนิราศรัตนะ โดย พระบาทสมเด็จพระจุลจอมเกล้าเจ้าอยู่หัว
โคลงนิราศหริภุญชัย สันนิษฐานว่าผู้แต่งชื่อทิพ หรือ ศรีทิพ
โคลงโลกนิติ โดย สมเด็จพระเจ้าบรมวงศ์เธอ กรมพระยาเดชาดิศร
ง

เงาะป่า
จ

จันทโครพ
จินดามณี
ช

ไชยเชษฐ์
ไชยทัต
ด

ดาหลัง (อิเหนาใหญ่) โดยเจ้าฟ้ากุณฑล
บทละครเรื่องดาหลัง - พระราชนิพนธ์ในพระบาทสมเด็จพระพุทธยอดฟ้าจุฬาโลก
ต

ไตรภูมิพระร่วง (เตภูมิกถา) โดย พระมหาธรรมราชาที่ 1
ไตรภูมิโลกวินิจฉัย โดย พระยาธรรมปรีชา (แก้ว)
ตำหรับท้าวศรีจุฬาลักษณ์ สันนิษฐานว่าแต่งโดยท้าวศรีจุฬาลักษณ์ (นางนพมาศ)
ทางน้ำ
น

นันโทปนันทสูตรคำหลวง โดยเจ้าฟ้าธรรมธิเบศรไชยเชษฐสุริยวงศ์ กรมขุนเสนาพิทักษ์
นิราศกวางตุ้ง (นิราศพระยามหานุภาพไปเมืองจีน) โดย พระยามหานุภาพ
นิราศเดือน โดย นายมี (หมื่นพรหมสมพัตสร)
นิราศตามเสด็จทัพลำน้ำน้อย (โคลงดั้นนิราศตามเสด็จทัพลำน้ำน้อย) โดย พระยาตรัง
นิราศถลาง (โคลงนิราศพระยาตรัง) โดย พระยาตรัง
นิราศทวาราวดี โดย หลวงจักรปาณี (มหาฤกษ์)
นิราศนครวัด โดย สมเด็จพระเจ้าบรมวงศ์เธอ กรมพระยาดำรงราชานุภาพ
นิราศนครสวรรค์ โดยพระศรีมโหสถ
นิราศนรินทร์คำโคลง โดย นายนรินทรธิเบศร์
นิราศธารโศก (โคลงนิราศพระบาท)
นิราศพระแท่นดงรัง โดย นายมี (หมื่นพรหมสมพัตสร)
นิราศพระบาท โดย สุนทรภู่
นิราศพระประธม โดย สุนทรภู่
นิราศภูเขาทอง โดย สุนทรภู่
นิราศเมืองแกลง โดย สุนทรภู่
นิราศเมืองเพชร โดย สุนทรภู่
นิราศลอนดอน โดย หม่อมราโชทัย (หม่อมราชวงศ์กระต่าย อิศรางกูร)
นิราศวัดเจ้าฟ้า โดย สุนทรภู่
นิราศสุพรรณ โดย สุนทรภู่ และนายมี (หมื่นพรหมสมพัตสร)
นิราศอิเหนา โดย สุนทรภู่
นิทานทองอิน โดย นายแก้วนายขวัญ (พระบาทสมเด็จพระมงกุฎเกล้าเจ้าอยู่หัว)
นิทานอิหร่านราชธรรม
นิพพานวังหน้า โดย พระองค์เจ้าหญิงกัมพุชฉัตร
ป

ปุณโณวาทคำฉันท์
ปฐมสมโพธิกถา โดย [สมเด็จพระมหาสมณเจ้า กรมพระปรมานุชิตชิโนรส]
ปลาบู่ทอง
พ

พระเกียรติรถ
พระไชยสุริยา (นิทานพื้นบ้าน)
กาพย์พระไชยสุริยา - สุนทรภู่
พระนลคำฉันท์
พระนลคำหลวง
พระมะเหลเถไถ โดย คุณสุวรรณ
พระมาลัยคำหลวง โดยเจ้าฟ้าธรรมธิเบศรไชยเชษฐสุริยวงศ์ กรมขุนเสนาพิทักษ์
พระรถคำฉันท์ (พระรถ-เมรี)
พระราชพิธีสิบสองเดือน
พระเวสสันดร
พระสุธนคำฉันท์(พระสุธน-มโนราห์)
พระร่วง โดย รัชกาลที่ 6
พระอภัยมณี โดย สุนทรภู่
เห่เรื่องพระอภัยมณี - สุนทรภู่
เพลงยาวถวายโอวาท โดย สุนทรภู่
เพลงยาวนมัสการพระบรมธาตุ นิราศไปตรัง
เพลงยาวพยากรณ์กรุงศรีอยุธยา
เพลงยาวพระยาตรัง
เพลงยาวของพระยามหานุภาพ โดย พระยามหานุภาพ
เพลงยาวหม่อมภิมเสน
พิกุลทอง
ม

มณีพิชัย (ยอพระกลิ่น)
มหาชาติคำฉันท์
มหาชาติคำหลวง โดยเจ้าฟ้าธรรมธิเบศรไชยเชษฐสุริยวงศ์ กรมขุนเสนาพิทักษ์
มหาเวสสันดรชาดก (พระเวสสันดร)
มัทนะพาธา โดย พระบาทสมเด็จพระมงกุฎเกล้าเจ้าอยู่หัว
มหามาศ
ย

ยวนพ่ายโคลงดั้น
ยอพระกลิ่น
ยุขัน
ร

ระเด่นลันได โดย พระมหามนตรี (ทรัพย์)
ราชสวัสดิ์
ราชาธิราช
ราชาพิลาปคำฉันท์ (นิราศษีดา) ไม่ปรากฏผู้แต่ง
รามเกียรติ์ (มีผู้ประพันธ์หลายท่านหลายสำนวน)
รำพันพิลาป (นิราศรำพึง) โดย สุนทรภู่
ล

ลักษณวงศ์ (นิทานพื้นบ้าน)
ลักษณวงศ์ - สุนทรภู่
ลิลิตนิทราชาคริต
ลิลิตพยุหยาตราเพชรพวง โดย เจ้าพระยาพระคลัง (หน)
ลิลิตพระลอ
ลิลิตเพชรมงกุฎ โดย เจ้าพระยาพระคลัง (หน)
ลิลิตยวนพ่าย (ยวนพ่ายโคลงดั้น)
ลิลิตตะเลงพ่าย โดย สมเด็จพระมหาสมณเจ้า กรมพระปรมานุชิตชิโนรส
ลิลิตศรีวิชัยชาดก โดย เจ้าพระยาพระคลัง (หน)
ลิลิตโองการแช่งน้ำ (ประกาศแช่งน้ำโคลงห้า, โองการแช่งน้ำ)
ว

เวนิสวาณิช
วิวาห์พระสมุทร โดยพระบาทสมเด็จพระมงกุฎเกล้าเจ้าอยู่หัว
ศ

ศกุนตลา
ศรีธนญชัย
ศรีปราชญ์
ส

สมบัติอมรินทร์คำกลอน
สมุทรโฆษคำฉันท์ โดยพระมหาราชครู ต่อมาสมเด็จพระนารายณ์มหาราช และสมเด็จพระมหาสมณเจ้า กรมพระปรมานุชิตชิโนรสได้แต่งต่อจนสมบูรณ์
สรรพสิทธิ์คำฉันท์
สวัสดิรักษา โดย สุนทรภู่
สังข์ทอง
สังข์ศิลปชัย
สามก๊ก ฉบับแปลโดยเจ้าพระยาพระคลัง (หน) (ถูกยกย่องเป็นยอดของร้อยแก้ว)
สามัคคีเภทคำฉันท์
สาวิตรี
สิงหไตรภพ นิทานพื้นบ้าน
สิงหไตรภพ - สุนทรภู่
สุบินกุมาร
สุภาษิตพระร่วง (บัญญัติพระร่วง)
สุภาษิตสอนหญิง โดยสุนทรภู่
สุวรรณหงส์
เสือโคคำฉันท์ (หลวิชัย-คาวี)
สมุทรโคดม
โสนน้อยเรือนงาม
ห

หม่อมเป็ดสวรรค์
หลวิชัยคาวี
หัวใจชายหนุ่ม โดย พระบาทสมเด็จพระมงกุฎเกล้าเจ้าอยู่หัว
หัวใจนักรบ โดย พระบาทสมเด็จพระมงกุฎเกล้าเจ้าอยู่หัว
อ

อนิรุทธ์คำฉันท์ โดย ศรีปราชญ์
อภัยนุราช โดย สุนทรภู่
อาบูหะซัน
อิลราชคำฉันท์
อิเหนา โดยเจ้าฟ้ามงกุฎ
อิเหนาคำฉันท์ - เจ้าพระยาพระคลัง (หน)
บทละครเรื่องอิเหนา - พระราชนิพนธ์ในพระบาทสมเด็จพระพุทธยอดฟ้าจุฬาโลก
บทละครเรื่องอิเหนา - พระราชนิพนธ์ในพระบาทสมเด็จพระพุทธเลิศหล้านภาลัย
นิราศอิเหนา - สุนทรภู่
อิเหนาคำฉันท์ - กรมพระราชวังบวรวิชัยชาญ
อุณรุท โดย พระบาทสมเด็จพระพุทธยอดฟ้าจุฬาโลกมหาราช
อุณรุทร้อยเรื่อง โดย คุณสุวรรณ
โต๊ะหมู่บูชา

โต๊ะหมู่บูชาในพระอุโบสถวัดพระเชตุพนวิมลมังคลาราม
โต๊ะหมู่บูชา คือ โต๊ะที่จัดตั้งเครื่องสักการะพระพุทธรูป พระบรมฉายาลักษณ์ พระบรมสาทิสลักษณ์ พระบรมรูปหล่อของพระมหากษัตริย์ พระบรมวงศานุวงศ์ หรือรูปของบรรพบุรุษ ตามความเชื่อของแต่ละบ้าน ใช้วางเครื่องบูชาเพื่อแสดงความเคารพ และแสดงถึงความกตัญญูต่อบรรพบุรุษ
โต๊ะหมู่บูชาประกอบด้วชุดโต๊ะที่มีการจัดลำดับการตั้งวางลดหลั่นกันไป อาจมีการจัดโต๊ะตั้งแต่แบบหมู่ 3, 4, 5, 7 และ 9 โดยโต๊ะหมู่บูชาหมู่ 9 จะเป็นโต๊ะที่มีขนาดใหญ่มากที่สุด บนโต๊ะหมู่มักจะตั้งวางพระพุทธรูป สิ่งศักดิ์สิทธิ์ต่าง ๆ รวมไปถึงเชิงเทียน กระถางธูป พานพุ่ม หรือแจกันดอกไม้ เป็นต้น
โต๊ะหมู่บูชาเกิดขึ้นในสมัยพระบาทสมเด็จพระนั่งเกล้าเจ้าอยู่หัว แต่เดิมเรียกว่า เครื่องบูชาอย่างม้าหมู่ เป็นแนวคิดการบูชาอย่างไทยแกมจีน โดยประยุกต์เอาเครื่องเรือนอย่างจีน หรือที่เรียกว่า ลายฮ่อ และลายแจกัน เครื่องถ้วยชามอย่างจีน เรียกว่า ลายปักโก๊ ที่สวยงามมาใช้ โดยเมื่อ พ.ศ. 2391 พระบาทสมเด็จพระนั่งเกล้าเจ้าอยู่หัวทรงมีพระราชดำริให้จัดสร้างม้าหมู่ขึ้น โดยดัดแปลงตามเครื่องฮ่อ ใช้สำหรับตั้งเครื่องบูชาหน้าพระประธานในพระอุโบสถในงานฉลองวัดพระเชตุพนวิมลมังคลาราม ภายหลังมีความนิยมเอาอย่าง มีการจัดโต๊ะเครื่องบูชาอย่างม้าหมู่สำหรับใช้ประดิษฐานพระพุทธรูปและมีโต๊ะประกอบที่ตั้งเครื่องบูชา ในการทำบุญโอกาสต่าง ๆ ของพระบรมวงศานุวงศ์และเจ้านายในสมัยนั้น ๆ
ภาษาเกาหลีไซนิจิ

| เกาหลีไซนิจิ |
| --- | --- |
재일한국어/재일조선어
ออกเสียง: /t͡ɕeiɾ hanɡuɡo/ หรือ /t͡ɕeiɾ t͡ɕosono/
ประเทศที่มีการพูด: ประเทศญี่ปุ่น
ชาติพันธุ์: ชาวเกาหลีไซนิจิ
ยุค: คริสต์ศตวรรษที่ 20 ถึง 21
ตระกูลภาษา: ตระกูลภาษาเกาหลี  ภาษาเกาหลีเกาหลีไซนิจิ
รูปแบบก่อนหน้า: ภาษาเกาหลีดั้งเดิม ภาษาเกาหลีเก่าภาษาเกาหลีกลางภาษาเกาหลีเกาหลีไซนิจิ 
ระบบการเขียน: ฮันกึล
รหัสภาษา
ISO 639-3: –
| ภาษาเกาหลีไซนิจิ |
| --- | --- |
ฮันกึล: 재일한국어/재일조선어
ฮันจา: 在日韓國語/在日朝鮮語
IPA: /t͡ɕeiɾ hanɡuɡo/ หรือ /t͡ɕeiɾ t͡ɕosono/
อาร์อาร์: Jaeil Hangugeo/Jaeil Joseoneo
เอ็มอาร์: Chaeil Han'gugŏ/Chaeil Chosŏnŏ
ภาษาเกาหลีมาตรฐาน
ฮันกึล: 재일어
ฮันจา: 在日語
อาร์อาร์: Jaeireo
เอ็มอาร์: Chaeirŏ
ภาษาญี่ปุ่น
คันจิ: 在日朝鮮語/在日韓国語
โรมาจิ: Zainichi Chōsengo/Zainichi Kankokugo

ภาษาเกาหลีไซนิจิ เป็นภาษาเกาหลีที่ใช้โดยชาวเกาหลีไซนิจิ คือชาวเกาหลีที่ตั้งถิ่นฐานอยู่ในประเทศญี่ปุ่น เนื่องจากชาวเกาหลีที่เข้ามาอาศัยอยู่ในญี่ปุ่นรุ่นแรก ๆ มาจากทางตอนใต้ของคาบสมุทร อาทิ จังหวัดคย็องกี จังหวัดช็อลลาเหนือ-ใต้ และจังหวัดเชจูจึงมีพื้นฐานของภาษาเกาหลีภาคใต้ และจากการที่แยกออกมาจากแผ่นดินแม่ ภาษาเกาหลีไซนิจิจึงรับอิทธิพลจากภาษาญี่ปุ่นเข้ามาค่อนข้างมากจนกลายเป็นเอกลักษณ์ทางภาษาที่ต่างออกไปจากภาษาเกาหลีที่ใช้ในประเทศเกาหลีเหนือและเกาหลีใต้
ภาษาเกาหลีไซนิจิไม่มีระบบการเขียน และรับอิทธิพลจากภาษาญี่ปุ่นอย่างสูงโดยเฉพาะไวยากรณ์